पाएं अपने शहर की ताज़ा ख़बरें और फ्री ई-पेपरडाउनलोड करें
शिकायत मिलने पर गैस एजेंसी के ग्राहक सेवा केंद्र पंडरापाठ में सन्ना तहसीलदार उदयराज सिंह ने छापा मारा और दुकानदार कांता साहू के दुकान के अंदर अवैध रूप से रखे 42 भरे, 28 खाली सिलेंडर और 65 लीटर डीजल जब्त कर लिया। दुकानदार ने तहसीलदार को कार्रवाई करने से रोकने का प्रयास किया तो मौके पर पुलिस टीम को बुलानी पड़ी। तहसीलदार की रिपोर्ट पर बगीचा पुलिस ने कई धाराओं के तहत आरोपी कांता साहू के खिलाफ मामला दर्ज कर लिया है। उसके ऊपर खाद्य अधिनियम के तहत कार्रवाई के साथ-साथ तहसीलदार से बदसलूकी और शासकीय कार्य में बाधा डालने के आरोप भी अपराध दर्ज किया गया है। पुलिस से मिली जानकारी के अनुसार मामला 20 अप्रैल को सूचना मिलने पर सन्ना तहसीलदार उदयराज सिंह पंडरापाठ स्थित कांता साव के किराना दुकान पहुंचे, जहां शरद इंडेन गैस एजेंसी का ग्राहक सेवा केंद्र बनाकर गैस सिलेंडर बांटा जा रहा था। किराना दुकान के अंदर बड़ी संख्या में गैस सिलेंडर रखे मिले तो अनुमति से संबंधित कागजात मांगे गए तो दुकान-मकान में गैस सिलेंडरों के भंडारण सम्बन्धी कोई कागजात नहीं दिखा पाया। इतना ही नहीं दुकान में जरीकेन में 65 लीटर डीजल भी मिला, जिसके बाद तहसीलदार ने कार्रवाई शुरू की। जांच प्रक्रिया पूरी करने के बाद तहसीलदार ने 26 अप्रैल को कांता साव के खिलाफ पंडरापाठ चौकी में शिकायत की। शिकायत की जांच के बाद 29 अप्रैल की देर शाम बगीचा थाने में चौकी प्रभारी दिलबोध राम चौहान ने कांता साव के खिलाफ 269, 353,294,506 आईपीसी व 3,7 आवश्यक वस्तु अधिनियम के तहत जुर्म दर्ज किया। फिलहाल आरोपी फरार है जिसकी तलाश में पुलिस की टीम जुटी हुई है।
संचालक के खिलाफ जांच के बाद कार्रवाई
^किराना व्यापारी कांता साव द्वारा सन्ना तहसीलदार के साथ दुर्व्यवहार करने की शिकायत पंडरापाट चौकी में हुई है। मामले में अपराध दर्ज लिया गया है। जांच करके कार्यवाही की जाएगी।''
एसआर भगत, थाना प्रभारी बगीचा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn